**ПРОЦЕДУРA ЗА АПЛИКАЦИЈУ ЗА РЕШЕЊЕ КОЈИМ СЕ ОВЛАШЋУЈЕ ЗА УТИСКИВАЊЕ ИД ОЗНАКА НА ВОЗИЛИМА И ПОТРЕБНА ДОКУМЕНТА**

Пријава за утврђивање услова и издавање Решења који се неко привредно друштво, у складу са Правилником о утискивању ИД ознака, овлашћује да врши утискивање ИД ознака на возилима, подноси се јединици Министарства унутрашњих послова, надлежној за послове форензике.

Пријава се може поднети у штампаној форми, као и електронском облику, епоштом. Адреса за слање пријаве у штампаном облику је:

**Министарство унутрашњих послова**

**Дирекција полиције**

**Управа криминалистичке полиције**

**Национални центар за криминалистичку форензику**

**Улица Кнеза Милоша 103, ламела Ц**

**11000 Београд**

Емаил адреса за подношење пријаве у електронском облику је:

vozila.fizlab-nckf@mup.gov.rs

Уз пријаву потребно је доставити документа којима се доказује испуњеност услова прописаних Чланом 6. Правилника о утискивању ИД ознака.

Није неопходно слати оригинале докумената, већ, уколико се шаље у штампаном облику приложити копије, а уколико се шаље у електронском облику, уз емаил прикључити скенирана документа у .pdf фајлу.

Услови које је неопходно испунити како би се размотрила апликација и издало Решење са одлуком, објављени су у Правилнику о утискивању ИД ознака, "Службени гласник РС", бр. 11 од 7. фебруара 2020, 5 од 22. јануара 2021За разјашњење и информације које су потребне ради доношења одлуке, у вези апликације, заинтересоване стране могу се обратити на маил: vozila.fizlab-nckf@mup.gov.rs.